NEVYRIAUSYBINIO ORGANIZACIJŲ TARYBOS POSĖDŽIO PROTOKOLAS

2023-05-19 Nr.3
Birštonas

Posėdis įvyko 2023-05-19 (16.00-17.30 val.)

Posėdžio vieta: Birštono savivaldybės administracijos mažoji salė, Jaunimo g. 2, Birštonas.

Posėdyje dalyvavo nevyriausybinių organizacijų (toliau-NVO) tarybos nariai: Roma Zajančkauskienė, Birutė Bartkevičiūtė, Lina Kamarauskienė, Kristupas Bubnys, Julija Birutė Barutienė, Julė Senavaitienė, Danutė Kacevičiūtė.
Susirinkimo sekretorė: Vilma Burbienė.
Susirinkimo dalyvių sąrašas su parašais pridedamas. 
Į susirinkimą nariai buvo pakviesti el. paštu.  
DARBOTVARKĖ

1. Dėl informacijos pateikimo apie NVO tarybos narių įgaliojimų nutrūkimą.

2. Dėl informacijos pateikimo apie NVO veiklos projektų finansavimo konkurso rezultatus. 

3. Dėl dalyvavimo NVO tarybų forume Kaune.
4. Dėl bendradarbiavimo su kitų savivaldybių NVO tarybomis.
1. SVARSTYTA: Dėl informacijos pateikimo apie NVO tarybos narių įgaliojimų
nutrūkimą.
            Roma Zajančkauskienė informavo, kad vadovaujantis Birštono savivaldybės nevyriausybinių organizacijų tarybos nuostatų, patvirtintų Birštono savivaldybės tarybos 2022 m. gegužės 26 d. sprendimu Nr. TSE-107, 14.2 papunkčiu, NVO tarybos nario įgaliojimai nutrūksta, kai nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje. Pasibaigus Birštono savivaldybės tarybos kadencijai, nutrūksta ir trijų Savivaldybės tarybos deleguotų Savivaldybės tarybos narių D. Adamonytės, J. Aleksandravičiaus ir V. Kederio įgaliojimai NVO taryboje. 2023 m. birželio mėn. Savivaldybės tarybos posėdžiui ruošiamas sprendimo projektas dėl Savivaldybės tarybos deleguojamų narių į NVO tarybą tvirtinimo.
2. SVARSTYTA: Dėl informacijos pateikimo apie NVO veiklos projektų finansavimo
konkurso rezultatus.
NVO tarybos nariai informuoti apie NVO veiklos projektų finansavimo konkurso, vykusio
2023 m. kovo mėn. rezultatus: Birštono savivaldybės taryba 2023 m. sausio 23 d. sprendimu 
Nr. TSE-3 „Dėl Birštono savivaldybės 2023 metų biudžeto patvirtinimo“ NVO užimtumo programų finansavimui 2023 metams skyrė 40000,00 Eur. Savivaldybės administracijos Socialinės paramos skyrius, vadovaudamasis Nevyriausybinių organizacijų veiklos projektų finansavimo Savivaldybės biudžeto lėšomis tvarkos aprašo, patvirtinto Birštono savivaldybės tarybos 2020 m. gruodžio 18 d. sprendimu Nr. TS-231  „Dėl Nevyriausybinių organizacijų veiklos projektų finansavimo Birštono savivaldybės biudžeto lėšomis tvarkos aprašo tvirtinimo“ (toliau –  Tvarkos aprašas)  nuostatomis, 2023 m. vasario 9 d. paskelbė 2023 metų Birštono savivaldybės NVO veiklos projektų finansavimo Savivaldybės biudžeto lėšomis konkursą. 18 NVO konkursui pateikė 18 projektų paraiškų. 2 NVO  paraiškos neatitiko Tvarkos apraše nurodytų formaliųjų kriterijų, todėl  buvo atmestos ir toliau nevertintos. 
NVO veiklos projektų vertinimo ir atrankos komisija, patvirtinta Birštono savivaldybės administracijos direktoriaus 2022 m. spalio 15 d. įsakymu Nr. (6.4.E.)-AVE-00321 „Dėl NVO veiklos projektų vertinimo ir atrankos komisijos sudarymo“ (toliau – Komisija) įvertino 16 NVO paraiškų.
Birštono savivaldybės administracijos direktorius, vadovaudamasis Komisijos protokoliniu sprendimu, 2023 m. balandžio 18 d. įsakymu Nr. AVE-128 „Dėl nevyriausybinių organizacijų veiklos projektų finansavimo savivaldybės biudžeto lėšomis 2023 metais“ skyrė 33635,00 Eur NVO veiklų įgyvendinimui. Likusi suma bus paskirstyta pakartotinai paskelbus naują konkursą. 
3. SVARSTYTA: Dėl dalyvavimo NVO tarybų forume Kaune.
R. Zajančkauskienė informavo apie gautą kvietimą iš Nevyriausybinių organizacijų informacijos ir paramos centro 2023 m. gegužės 31 d. dalyvauti Kauno regiono NVO tarybos forume. Kadangi 2022-2024 m. kadencijos NVO tarybą papildė naujų narių, R. Zajančkauskienė motyvavo naujus narius vykti ir susipažinti su NVO tarybos aktualijomis, naujienomis, bei susipažinti su kitomis regiono NVO tarybomis. Savivaldybės administracija padės transporto organizavimu nuvykimui į forumą. 
NUTARTA: Registruotis ir aktyviai dalyvauti NVO tarybos forume 2023 m. gegužės 31 d. Kaune. 

4. SVARSTYTA. Dėl bendradarbiavimo su kitų savivaldybių NVO tarybomis.
Pirmininkė informavo apie išsiųstus el. laiškus kitų savivaldybių NVO taryboms dėl bendradarbiavimo užmezgimo. Bendradarbiavimas su kitų savivaldybių NVO tarybomis suteiktų galimybę dalintis veiklos patirtimi, siekiant NVO plėtros ir kt. veiklos srityse. Bendradarbiavimas galimas tiek nuotoliniu būdu tiek vykstant  į kitą savivaldybę ar pasikviečiant į svečius kitos savivaldybės NVO tarybą. Transportą ar patalpą susitikimams užtikrins savivaldybės administracija. 

NUTARTA: vienbalsiai pritarta bendradarbiavimo užmezgimui su kitų savivaldybių NVO tarybomis.
Posėdžio pirmininkas                                                                                        Roma Zajančkauskienė
Posėdžio sekretorius                                                                                                      Vilma Burbienė
